 இந்தத் திருவள்ளுவ நாயனார் திருக்குறள் பாடிய திருவள்ளுவர் அல்லர். திருக்குறள் பாடிய திருவள்ளுவர் கி.மு. முதல் நூற்றாண்டில் வாழ்ந்தவர். இவர் கி.பி. 12 ஆம் நூற்றாண்டு அளவில் வாழ்ந்தவர். பாடலமைதியும், பாடலிலுள்ள சொற்களும் இவரது காலத்தை இந்தக் கால எல்லைக்குத் தள்ளுகின்றன. திருவள்ளுவர் பாடியதாக 'ஞானவெட்டியான்' என்னும் நூல் ஒன்று உண்டு. அது வேறு. இந்தத் திருவள்ளுவ நாயனாரின் பாடல்கள் தத்துவ ஞானக் கருத்துகளைக் கூறுவதைக் காணலாம்.  ஔவையார் முதலிய எழுவர் பாடல்கள் பகுதியில் ஆறு புலவர்கள் பாடிய பாடல்கள் உள்ளன. அதனை அடுத்து ஏழாமவர் பாடல்களாக இவை தொகுத்துக் காட்டப்பட்டுள்ளன. பாடல்கள்  ஔவையார் முதலிய எழுவர் பாடியதாக 7 பாடல்கள் சேர்க்கப்பட்டுள்ளன. அங்கு 6 புலவர்களின் பாடல்கள் உள்ளன. இவர் ஏழாமவர். எனவே இவரது பாடல் வரிசை எண் 8-ல் தொடங்குகிறது. பாடல் 1-5 எவ்வுயிரும் காக்கஒரு ஈசன்உண்டோ இல்லையோ அவ்வுயிரில் யான்ஒருவன் அல்லனோ – வவ்வி அருகுவது கொண்டிங்(கு) அலைவதேன் அன்னே